ญี่ปุ่นผวา พบติดโควิดในโตเกียววันเดียว กว่า 30 ทบทวนคุมเข้มอีกครั้ง
ทางการญี่ปุ่นยืนยันพบผู้ติดเชื้อโควิด-19 รายใหม่ในกรุงโตเกียว เพิ่มขึ้นอย่างน้อย 30 ภายในวันเดียว จนกำลังทบทวนใช้มาตรการคุมเข้มอีกครั้ง หลังจากเพิ่งลดมาตรการล็อกดาวน์คุมโควิดลงมาอยู่เฟส 2เมื่อ 2 มิ.ย.63 สำนักข่าวรอยเตอร์ รายงานอ้างข่าวจาก NHK สื่อใหญ่ในญี่ปุ่น เผยทางการญี่ปุ่นยืนยันเมื่อวันอังคาร (2 มิ.ย.) พบผู้ติดเชื้อรายใหม่ ไวรัสโคโรนาสายพันธุ์ใหม่ 2019 หรือโควิด-19 ในกรุงโตเกียว ถึงอย่างน้อย 30 ราย จนนับเป็นการพบผู้ติดเชื้อรายใหม่ในช่วง 24 ชั่วโมง ในกรุงโตเกียว จะมากที่สุดในช่วง 19 วัน หรือตั้งแต่วันที่ 14 พ.ค.ที่ผ่านมาเว็บไซต์ เจแปนไทม์ รายงานด้วยว่า ทางการกรุงโตเกียวกำลังทบทวนอีกครั้งที่จะออกคำเตือนหรือเพิ่มมาตรการคุมเข้มป้องกันโควิดรอบใหม่ หลังจากพบผู้ติดเชื้อรายใหม่ในกรุงโตเกียว เมืองหลวง ถึงอย่างน้อย 30 ราย อีกทั้งเมื่อวันที่ 1 มิ.ย. ทางการญี่ปุ่นพบผู้ติดเชื้อโควิดรายใหม่อีก 13 ราย เพียงวันเดียวหลังจากเริ่มผ่อนคลายมาตรการล็อกดาวน์คุมโควิด-19 ลงมาอยู่เฟส 2 โดยอนุญาตให้โรงภาพยนตร์ โรงยิม ห้างสรรพสินค้า และโรงเรียน กลับมาเปิดทำการได้อีกครั้งเมื่อวันจันทร์ที่ผ่านมา หลังจากถูกสั่งปิดหลายเดือนก่อนหน้านี้ นางยูริโกะ โคอิเกะ ผู้ว่าการกรุงโตเกียวเคยกล่าวว่าทางการกรุงโตเกียวจะพิจารณากลับมาใช้มาตรการป้องกันโควิดอีกครั้ง หากมีรายงานพบผู้ติดเชื้อโควิดรายใหม่ในกรุงโตเกียว วันเดียวมากกว่า 50 รายสถานีโทรทัศน์ ฟูจิ เผยว่า บรรดาผู้เชี่ยวชาญได้เตือนด้วยความกังวลว่าการยกเลิกมาตรการคุมเข้มทางสังคมเพื่อป้องกันโควิด หรือเร็วเกินไป อาจนำมาสู่การระบาดระลอกสองของเชื้อไวรัสมรณะ ที่เฉพาะในกรุงโตเกียว ขณะนี้ ยอดสะสมผู้ติดเชื้ออยู่ที่อย่างน้อย 5279 ราย ส่วนยอดสะสมผู้ติดเชื้อในประเทศญี่ปุ่นอยู่ที่ 16817 ราย และเสียชีวิต 899 ศพ
ทางการญี่ปุ่นยืนยันพบผู้ติดเชื้อโควิด-19 รายใหม่ในกรุงโตเกียว เพิ่มขึ้นอย่างน้อย 30 ภายในวันเดียว จนกำลังทบทวนใช้มาตรการคุมเข้มอีกครั้ง หลังจากเพิ่งลดมาตรการล็อกดาวน์คุมโควิดลงมาอยู่เฟส 2 
โควิด-19,ไวรัสโคโรน่า,ไวรัสโคโรนา,COVID-19,โควิดญี่ปุ่น,โตเกียว